Liv Mjelde

Liv Kitty Mjelde (født 29. august 1939) er professor emerita i yrkespedagogikk ved Oslomet – storbyuniversitetet. 

Mjelde er utdannet sosiolog med utdanningssosiologi som spesialitet. Hennes forskningsfelt har vært den yrkesfaglige sektoren, yrkesskolelever og lærlingers opplevelse av læring  i skole, læring i arbeidsliv, kunnskapens sosiale organisering, i yrkesfagene samt arbeidsdeling og kjønn i den yrkesfaglige sektor.  Hun har statsvidenskap grunnfag, historie og sosiologi mellomfag til Cand. Mag. graden i 1967. Hun arbeidet som velferdssekretær, lektor og rådgiver ved Sogn Yrkesskole og Elvebakken yrkesskoler  fra 1967 til 1985. Det var en nyopprettet stilling innen den yrkesfaglige sektoren.  Hun var med å ta initiativet til en landsomfattende interesseorganisasjon for yrkesskolelever og lærlinger. (YLI) Den ble opprettet 1. mars 1970. Hun tok hovedfag i sosiologi i 1975 med hovedoppgaven: «Yrkesskoleelever og Lærlingers interesseorganisasjon (YLI) blir til.». Hun var også med på å ta initiativ til gjennomføringen av en undersøkelse rundt elever som ble tatt inn i yrkesskolene på Sogn og Elvebakken på såkalt spesielt grunnlag på 1960-1970-tallet. De hadde falt fra i grunnskolen og fikk en ny mulighet innen yrkesutdanningen. 3 årskull elever tatt inn på spesielt grunnlag ble intervjuet i perioden 1976/1977. Boka «Yrkesskolen som forsvant» av Liv Mjelde og Erling Kokkersvold kom i 1982 og her oppsummes resultatene av undersøkelsen foretatt blant disse elevene på 1970-tallet.  Mjelde fikk 3 års forskerstipend fra Kirke og Undervisningsdepartementet i 1982. Hun intervjuet 1617 lærlinger i fem norske byer om deres opplevelse av læring i skole/læring i arbeidsliv. Hun forsvarte en Doctor of Philosophy grad ved Universitetet i Joensuu, Joensuu, Finland avhandlingen, Apprenticeship. From practice to Theory and Back again i 1993 med lærlingundersøkelsen som grunnlag.  I året  1985/86 var hun tilsatt som høyskolelektor ved Norges kommunal- og sosialhøgskole, Hun hadde 3 års  NAVF stipend fra 1986-1989 med prosjektet «Lærlingordningen i kvinneperspektiv».  Arbeidsdeling/yrkesutdanning og kjønn er et sentralt forskningsfelt. Hun har tatt initiativ til nasjonale og internasjonale konferanser om yrkesfag og yrkesutdanning og hun har deltatt i det internasjonale forskernettverket VET & CULTURE fra nettverkets begynnelse i Finland i 1993. Hennes arbeider er publisert på mange språk. Hun har også vært hovedtaler på mange internasjonale konferanser om yrkesutdanning og kunnkapens sosiale organisering over hele Europa, i Australia og Canada, Afrika og Japan.

Fra 1990 har hun vært dosent, senere professor ved Statens Yrkespedagogiske Høyskole/ Høgskolen i Oslo og Akershus. Hun har vært gjesteprofessor på Høgskolen i Kautokeino, Inari voksenopplæringssenter, Inari, Finland, universiteter i Albania, Australia, Canada, Uganda.. Hun har bygd opp en Master i yrkespedagogikk på Kyambogo universitetet i Kampala,Uganda og evaluert Leonardo da Vinci/Erasmus prosjekter i Brussel. Hun har en allsidig yrkeserfaring fra ulike arbeidsområder utenfor undervisningssektoren og hun har undervist på mange nivåer fra grunnskole til voksenopplæring, til høgskole og universitet. Hun har også fullført Cours de civilisation française de la Sorbonne i Paris i Frankrike. Hun er utdannet Oslo-guide i engelsk og fransk og har arbeidet som guide og som flyvertinne i SAS.

Bibliografi i utvalg 
 2002: Yrkenes pedagogikk; fra arbeid til læring - fra læring til arbeid. Yrkeslitteratur. Oslo.

Eksterne lenker 
 
 
 Webside

Norske pedagogikkprofessorer
Personer fra Oslo
Pedagoger ved Sogn videregående skole